Henrik II, kralj Navare

Henrik II (18. april 1503-25. maj 1555) bio je kralj Donje Navare i grof Foixa od 1517. godine do svoje smrti.

 Djetinjstvo 

Henrik od Alberta je bio sin navarske kraljice Katarine i njenog iure uxoris savladara, kralja Ivana III. Rođen je dan nakon smrti svog jeidnog starijeg brata, Andrije Feba, te je od rođenja bio navarski prijestolonasljednik. Godine 1512. njegovi roditelji su izgubili značajan dio kraljevstva, Gornju Navaru, koju je osvojio aragonski kralj Ferdinand II, polubrat Henrikove pranane, navarske kraljice Eleonore.

 Vladavina 

Po majčinoj smrti 1517. godine četrnaestogodišnji Henrik je postao kralj Donje Navare. Njegov saveznik bio je francuski kralj Franjo I. godine oženio. Godine 1521. Franjo je izvršio invaziju na Gornju Navaru, ali je njegove trupe izbacio Karlo V, car Svetog Rimskog Carstva, koji je naslijedio djeda Ferdinanda kao kralj Gornje Navare. U Bici kod Pavije završio je kao ratni zatvorenik, zajedno s Franjom. Četiri godine kasnije iz zatvora je ih oslobodila Franjina sestra, Margareta Angulemska, koju je Henrik oženio dvije godine nakon oslobođenja.

 Brak i potomstvo 

S pjesnikinjom Margaretom Angulemskom, slavnom po sponzorisanju reformacije i književnika, koju je oženio 1527. godine, imao je dvoje djece:

Ivanu III (1528-1572), kraljicu Navare
Ivana (1530)

Kako u trenutku smrti nije imao sina, naslijedili su ga njegova kćerka i jedino dijete, kraljica Ivana III, i zet Antonije.

Kategorija:Kraljevi Navare
Kategorija:Grofovi Foixa
Kategorija:Albreovci